cyanic-selkie/wikianc huggingface dataset:
4 Vesta
Vesta (småplanetnavn: 4 Vesta; symbol: ) er en asteroide i Vesta-familien i asteroidebeltet som ble oppdaget av Heinrich Wilhelm Olbers 29. mars 1807. Den er oppkalt etter jomfrugudinnen Vesta, som i romersk mytologi beskyttet arnen og ildstedet, hjemmet og familien. Navnet er avledet av en indoeuropeisk rot som betyr «å brenne», og det astronomiske symbolet representerer et alter med en flamme på.
Sosialdemokrati
Definisjon og grunnprinsipper
Politiske partier som følger sosialdemokratisk ideologi omtales som sosialdemokratiske, og blant de etablerte sosialdemokratiske partiene finner man partier som: Socialdemokratiet, svenske Sosialdemokratene, Arbeiderpartiet, sørafrikanske ANC, britiske Labour Party og det tyske sosialdemokratiske partiet SPD.
Wang Qiang (langrennsløper)
Wang Qiang (født 23. april 1993) er en kinesisk langrennsløper.
Anderson Cooper
Anderson Hays Cooper (født 3. juni 1967) er en amerikansk journalist bosatt i New York. Han er sønn av Gloria Vanderbilt fra hennes fjerde ekteskap, som var med forfatteren Wyatt Emory Cooper. Anderson Cooper gikk ut av Yale University i 1989 med BA i statsvitenskap. Han har også studert vietnamesisk i Hanoi.
Wang Qiang (langrennsløper)
Han representerte Kina under vinter-OL 2018 i Pyeongchang og vinter-OL 2022 i Beijing.
Anderson Cooper
Han har vært utenriksreporter for Channel One og dekket Bosnia, Iran, Israel, Russland, Rwanda, Somalia, Sør-Afrika og Vietnam. Han flyttet deretter til ABC.
Wang Qiang (langrennsløper)
Tidlige sesonger
Wang deltok i sitt første FIS-renn i desember 2010, der han kom på 19.-plass i sprint i Indre Mongolia. De neste årene gikk han hovedsakelig FIS-renn, men deltok i Vasaloppet China i 2017, der han ble diskvalifisert.
Anderson Cooper
Han arbeider nå for CNN hvor han har sitt eget program, Anderson Cooper 360°, men han har også dekket orkanen Katrina i USA, Bagdad under valget i Irak, begravelsen til pave Johannes Paul II og Jordskjelvet på Haiti i 2010. Han leverer også stoff til programmet 60 Minutes på CBS.
Wang Qiang (langrennsløper)
Sesongen 2017/18
Han deltok i Ruka Triple i Ruka som en del av Verdenscupen i langrenn 2017/18, og ble der nummer 110 på sprinten og 112 på 15 km klassisk. Han deltok igjen i Vasaloppet China 2018, og kom denne gangen på 28.-plass.
Sosialdemokrati
Historie
Fremveksten av sosialdemokrati som ideologi og begrep er nært knyttet til det tyske sosialdemokratiske partiet, Sozialdemokratische Partei Deutschlands (SPD), hvor det fra begynnelsen av 1900-tallet ble ført en debatt mellom reformister og en mer radikal fløy som kulminerte med et endelig brudd mellom sosialdemokrater og sosialister/kommunister ved slutten av første verdenskrig. Allerede tidlig under første verdenskrig hadde reformfløyen gått av med seieren i partiet i det viktige spørsmålet om man skulle støtte den borgerlige regjeringens politikk. Etter dette var forholdet mellom sosialdemokratene og kommunistene preget av at begge leirer anså hverandre som hovedmotstandere. Med Godesberg-programmet fra 1959 definerte SPD seg som et pragmatisk folkeparti og et sentrumsparti, og forlot definisjonen som arbeiderparti og sosialistparti. Programmet var uttrykk for en reformprosess som hadde startet flere tiår før og for lengst var fullført. Andre arbeiderpartier, bl.a. i Skandinavia, har fra 1920-tallet gjennomgått en tilsvarende utvikling, inspirert av SPD.
Wang Qiang (langrennsløper)
Sesongen 2017/18
Wang representerte Kina under Vinter-OL 2018. Han kom på 61.-plass på 15+15 km skiathlon (skibytte) i åpningsdistansen, før han kom på 63.-plass på sprinten. På 15 km klassisk stod han underveis med ledertid etter passeringen på 6 km, der han ledet med over 4 minutter på Dario Cologna. Det viste seg senere at han hadde tatt en snarvei, og han ble derfor diskvalifisert på denne distansen. Han deltok videre i lagsprinten, sammen med Sun Winghai, og disse kom på 24.-plass. På femmila i klassisk stil kom han på 55.-plass.
Sosialdemokrati
Historie
Historisk har begrepet skiftet innhold. Tidligere har dette begrepet hatt et langt bredere innhold, og også inkludert kommunister, blant andre Lenin kalte seg også sosialdemokrat før første verdenskrig. Marx og Engels vegret seg mot begrepet, da de mente det var upassende for en bevegelse som hadde et klasseløst samfunn som mål. De mente at demokrati er en form for diktatur som forutsetter samfunnsklasser. Engels uttalte på slutten av sitt liv at begrepet fikk «passere» siden den sosialdemokratiske bevegelsen på den tiden var kommunistisk.
Wang Qiang (langrennsløper)
Sesongen 2018/19
Han deltok i sesongåpningen i langrenn i Sverige 2018 i november, og kom der på 29.-plass på sprinten. Hans beste plassering i verdenscupen denne sesongen ble en 20.-plass i lagsprint, og hans beste plassering i Skandinavisk Cup ble en 82.-plass på 15 km. Wang vant Vasaloppet China 2019 i januar 2019. Under Ski-VM 2019 i Seefeld kom han på 28.-plass på sprinten, og han kom på 21.-plass på lagsprinten, der han gikk sammen med Zhu Mingliang. Han ble nummer 72 på 15 km klassisk, og Kina kom på 13.-plass på 4 x 10 km stafett, med Wang på laget.
Sosialdemokrati
Sosialdemokrati i Norge
I norsk politikk representeres sosialdemokratiet med Arbeiderpartiet. Ideologien hadde sin storhetstid i tiårene etter andre verdenskrig, men har også etter årtusensskiftet vært en essensiell del av det politiske Norge. Arbeiderpartiet har ved alle valg siden 1927 vært landets største parti, og ungdomspartiet AUF har i samme periode vært landets største ungdomsparti. Ungdomspartiet hadde etter andre verdenskrig mer enn 30.000 medlemmer, og har i 2018 14.442 medlemmer.
Wang Qiang (langrennsløper)
Sesongen 2019/20
Han vant ett av rennene i Verdenscupen i rulleski 2019; han vant 20 km fellesstart i Beijing, og han kom på 30.-plass totalt i denne verdenscupen. Den 21. desember 2019 fikk han sine første verdenscuppoeng, med en 17.-plass på sprint, og han endte på 105.-plass totalt i Verdenscupen i langrenn 2019/20 med 20 poeng.
4 Vesta
Vesta er den tredje største av asteroidene i solsystemet. Gjennomsnittlig diameter er 525 km. Asteroiden 2 Pallas er noe større (544 km), men Vesta er mer massiv.
Liste over sørkoreanske filmer fra 1996
Liste over sørkoreanske filmer fra 1996 er en kronologisk liste over filmer som ble lansert i Sør-Korea i 1996.
4 Vesta
Vesta er den nest mest massive asteroiden etter dvergplaneten Ceres. og utgjør omtrent 9 % av den totale massen i asteroidebeltet. Vesta er den siste gjenværende protoplaneten (med et differensiert indre) av den typen som dannet de terrestriske planetene. For mindre enn en milliard år siden mistet asteroiden omtrent 1 % av massen etter en kollisjon med et annet himmellegeme. Etter kollisjonen ble det et enormt krater som opptar store deler av den sørlige halvkulen. Rester fra denne hendelsen har falt ned på jorden som HED-meteoritter som har gitt mye informasjon om asteroiden.
Vesta er den mest lyssterke asteroiden synlig fra joden. Den største avstanden fra solen er noe lengre enn den minste avstanden Ceres har til solen, selv om banen ligger helt innenfor Ceres' bane.
Oppdagelse
Heinrich Olbers oppdaget Pallas i 1802, året etter oppdagelsen av Ceres. Han foreslo at disse var rester etter en ødelagt planet. Han sendte et brev med dette forslaget til den engelske astronomen William Herschel hvor han foreslo at et søk nær stedet hvor banene til Ceres og Pallas krysset hverandre kunne avsløre flere fragmenter. Disse banekryssingene lå i stjernebildene Hvalfisken og Jomfruen.
Wang Qiang (langrennsløper)
Sesongen 2020/21
Wang deltok ikke i noen internasjonale mesterskap denne sesongen, men vant to FIS-renn i sprint i Kina, og ett FIS-renn i jaktstart.
Sesongen 2021/22
Wang representerte Kina under vinter-OL 2022. På sprinten ble han diskvalifisert i kvartfinalen, han gikk på Kinas lag som ble nummer 13 i lagsprint og på 4 × 10 km stafett, og han ble nummer 46 på 50 km som på grunn av værforholdene ble forkortet til 28,4 km.
Han tok sin første pallplass i verdenscupen da han ble nummer to på sprint klassisk i Drammen 3. mars 2022.
Colonia
Colonia (flertall: coloniae) var en romersk utpost, vanligvis etablert av veteraner fra en romersk legion, som fikk landområder som lønn når de ble «pensjonert» fra legionen. Etter hvert utviklet begrepet seg til å betegne den høyeste status for en romersk by.
4 Vesta
Oppdagelse
Siden Olbers allerede var kreditert for oppdagelsen av en planet – Pallas (på den tiden var asteroider ansett som planeter) – gav han oppgaven med å navngi oppdagelsen til den tyske matematikeren Carl Friedrich Gauss. Gauss beregninger av banen hadde gjort det mulig for astronomer å bekrefte eksistensen av Ceres, den første asteroiden, og han hadde beregnet banen til den nye planeten på den bemerkelsesverdige korte tiden 10 timer. Gauss bestemte at den skulle oppkalles etter den romerske jomfrugudinnen for hjem og ildsted – Vesta.
Navn
Vesta var den fjerde asteroiden som ble oppdaget, derav nummeret 4 i den formelle betegnelsen. Navnet Vesta, eller nasjonale varianter av det, er i internasjonal bruk med to unntak: Hellas og Kina. På gresk ble det helleniske varianten av Vesta tatt i bruk – Hestia (4 ); på norsk ble det navnet brukt på asteroiden 46 Hestia, mens gresk bruker «Hestia» for begge og bare asteroidenummeret skiller dem). På kinesisk kalles Vesta 'ildsted-gud(inne)-stjernen', (zàoshénxīng). Gudinnen Vesta, derimot, bærer sitt latinske navn også på kinesisk.
Da Olbers oppdaget Vesta, var Ceres, Pallas og Juno klassifisert som planeter og alle hadde sitt eget planetsymbol. Vesta ble også klassifisert som en planet, og sammen med navnet designet Gauss et passende planetsymbol, – alteret Vesta med sin hellige ild. I Gauss' form ble dette tegnet som 18px|Gauss' versjon av Vestas astronomiske symbol; i den moderne form er det 18px|Moderne versjon av Vestas astronomiske symbol.
Etter oppdagelsen av Vesta tok det 38 år før det ble oppdaget nye himmellegemer, og det ble antatt at solsystemet hadde elleve planeter. I 1845 ble imidlertid nye asteroider oppdaget i et raskt tempo og i 1851 var det femten av dem, hver med sitt eget symbol, i tillegg til de syv store planetene. Raskt ble det klart at det ville være upraktisk å fortsette å finne opp nye planetsymboler i det uendelige, og noen av de eksisterende viste seg å være vanskelige å tegne raskt.
Samme år ble dette problemet sendt til Benjamin Apthorp Gould som foreslo å nummerere asteroidene etter oppdagelse og plassere dette nummeret i en sirkel, som et generisk symbol for en asteroide. Dermed ville den fjerde asteroiden, Vesta, fått det generiske symbolet ④. Etter hvert som antallet økte ble dette raskt sammenkoblet med navnet til en offisiell nummer-navn-betegnelse, ④ Vesta. Innen 1858 ble sirkelen forenklet til parenteser, (4) og (4) Vesta, som var enklere å skrive. Andre tegnsettinger som 4) Vesta og 4, Vesta ble også brukt, men døde mer eller mindre ut innen 1949. I dag blir enten Vesta eller det vanligere 4 Vesta brukt.
Tidlige målinger
Fotometriske observasjoner av asteroiden ble gjennomført ved Harvard College Observatory i 1880–82 og ved Observatoire de Toulouse i 1909. Disse og andre observasjoner gjorde det mulig å fastslå rotasjonshastigheten til asteroiden på 1950-tallet. De ble imidlertid stilt spørsmål ved de tidligste overslagene på grunn av at lyskurven inneholdt variasjoner i både form og albedo.
Tidlige anslag over diameteren til Vesta varierte fra 383 km (i 1825) til 444 km. E.C. Pickering utarbeidet et estimat på 513 ± 17 km i 1879, noe som er nær dagens verdi for den gjennomsnittlige diameteren, men etterfølgende overslag varierte fra lave 390 km og opp til høye 602 km i løpet av det neste århundre. De målte overslagene var basert på fotometri. I 1989 ble det brukt interferometri for å måle en dimensjon som varierte mellom 498 og 548 km i løpet av en rotasjonsperiode. I 1991 ble en okkultasjon av stjernen SAO 93228 observert fra flere steder i det østlige USA og Canada. Basert på observasjoner fra fjorten forskjellige steder, er de beste dataene en elliptisk profil med dimensjoner på ca. 550 km × 462 km.
Vesta ble den første asteroiden som fikk massen fastslått. Hvert 18. år nærmer asteroiden 197 Arete seg Vesta, og kommer innenfor 0,04 AE. Basert på observasjoner av Vestas gravitasjonelle påvirkning på Arete i 1966, estimerte Hans G. Hertz massen til Vesta til (1.20 ± 0.08) × 10−10 solmasser.
Joker Fuel of Norway
Joker Fuel of Norway var et norsk profesjonelt sykkellag, klassifisert som UCI kontinentallag. Det ble dannet i 2005, og var eid av sponsorfirmaet Interspons AS. Laget ble lagt ned etter 2020-sesongen.
Laget ble etablert i 2005 under navnet Maxbo-Bianchi.
Talentutvikling
Her er en liste over ryttere som har fått proffkontrakt:
Goh Chok Tong
Goh Chok Tong (født 20. mai 1941 i Singapore) er seniorminister for Singapore og leder av sentralbanken i Singapore.
Tong ble også utnevnt til den andre statsministeren i Republikken Singapore og satt i dette embetet mellom 28. november 1990 og frem til den 12. august 2004, da han etterfulgte Lee Kuan Yew, som var den tidligere statsministeren i Republikken Singapore. I 1976 ble Goh valgt som medlem av parlamentet i en alder av 35 år. I 1981 ble han forfremmet til minister for handel og industri. Han satt senere som minister for helse og forsvarsminister. I 1985 ble Goh første visestatsminister og begynte å påta seg ansvaret for regjeringen i en overgang av det administrerte lederskapet.
28. november 1990 ble Goh innsatt som statsminister i Singapore da han tok over for Lee Kuan Yew. Ved valget i 1991 fikk Tong og partiet hans cirka 61 % av stemmene. I 1992 ga den tidligere statsministeren Lee Kuan Yew stillingen som generalsekretær i People's Action Party over til Goh Tong.
Som generalsekretær førte Goh partiet sitt til seiere i de neste tre parlamentsvalgene i 1991, 1997 og 2001, der partiet fikk henholdsvis 61 %, 65 % og 75 % av stemmene. Etter valget i 2001, indikerte Goh at han ville gå av som statsminister etter å ha ledet landet ut av den økonomiske nedgangen.
Historisk sjøkart, serie I A, nummer 49
Historiske sjøkart, serie I A, nummer 49 er et historisk sjøkart over Oslofjorden fra 1709.
Kartet er et utsnitt av Jens Sørensens kart A 14/10, sannsynligvis utgitt av det Dansk-Norske Søecartverket, forløperen til dagens Statens kartverk Sjø. Et eksemplar befinner seg hos Statens kartverk Sjø i Stavanger.
Goh Chok Tong
I et intervju med Time Magazine i juli 2003, overrasket Goh nasjonen med å annonsere at hans regjering nå åpent ansatte homofile personer, også i sensitive stillinger. Dette til tross for homoseksuelle handlinger fremdeles er strengt forbudt i henhold til § 377A i straffeloven. Denne kunngjøringen var et sterkt tilbakeslag for de mest konservative på øya.
12. august 2004 gikk Goh av som statsminister og begynte som seniorminister i regjeringen til Lee Hsien Loong. Den 20. august 2004, overtok Goh stillingen som leder av Monetary Authority of Singapore. Etter en rekke trusler angående islamistisk terrorisme i Singapore, møtte Goh flere lokale islamske religiøse ledere i 2004, og besøkte Iran hvor han møtte den daværende iranske presidenten, Mohammad Khatami, og han besøkte samtidig flere lokale moskeer.
Patrick Caldwell
Patrick Caldwell (født 18. februar 1994) er en amerikansk langrennsløper.
Portugal under EM i friidrett innendørs 2019
Portugal deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på delt 20. plass i medaljestatistikken.
Goh Chok Tong
Goh besøkte også flere andre land i Midtøsten mens han satt som seniorstatsråd. Dette gjorde han med sikte på å forbedre diplomatiske relasjoner mellom Singapore og andre land og dermed øke mulighetene for singaporske forretningsdrivende å gjøre avtaler med andre land, særlig i De forente arabiske emirater, Qatar og Kuwait.
Patrick Caldwell
Han representerte USA under Vinter-OL 2018 i Pyeongchang, hvor han ble nummer 51 på skiathlonen.
Goh Chok Tong
I 2006 ble Goh for en kort stund vurdert til jobben som FNs generalsekretær, før stillingen gikk til Ban Ki-moon. Goh er gift med Tan Choo Leng, og de har ett tvillingpar, gutt og jente. Sønnen, Goh Jin Hian, er utdannet lege og jobber ved Mount Elizabeth Hospital, mens datteren, Goh Jin Theng, bor i London sammen med sin engelske ektemann, Lee Craven.
Aramari
Aramari er en kommune i delstaten Bahia i nordøstregionen av Brasil.
Deuterostomier
Deuterostomier (Deuterostomia, av gresk δεύτερος [deuteros] = «annen» og στώμα [stoma] = «munn») er, ved siden av protostomier, en av de store gruppene som de tosidig symmetriske dyrene kan inndeles i. Fem prosent av alle kjente dyrearter, deriblant virveldyrene, hører til deuterostomiene.
Fellestrekk
Et kjennetegn ved deuterostomiene er at de ikke lenger bruker urmunnen (larvens munn) som munnåpning, slik det er tilfellet hos bl.a. protostomier og nesledyr. Istedenfor fikk deuterostomienes stamart en ny munnåpning som bryter gjennom på den motsatte siden av urmunnen. Urmunnen får dermed en ny funksjon som endetarmsåpning, og tarmen blir en enveis-tarm. Nye undersøkelser viser at også priapulider utvikler tarmen på samme måte, selv om de hører til gruppen protostomier.
Stamarten til deuterostomiene hadde et coelom (en sekundær kroppshule). Man er imidlertid usikker på om denne egenskapen kanskje allerede oppstod i de tosidig symmetriske dyrenes stamart. Coelomets bygning og dannelse er uansett unik, i det coelomet består av tre avsnitt (en tilstand som kalles trimeri eller archimeri): ett enkelt coelomrom fremst i kroppen, et ytterligere par med coelomrom i hodet, og et stort par med coelomrom som fyller mesteparten av kroppen. Coelomet dannes heller ikke ved at celler vandrer bort fra urmunnen, men ved at taket på urtarmen danner folder som avsnøres i løpet av fosterutviklingen (såkalt enterocoeli).
Deuterostomienes stamart levde i havet og var sannsynligvis hemisessil, dvs. at den var, om ikke grodd fast, så i det minste lite bevegelig, fordi den levde i rør i sedimentet. Siden både ryggstrengdyr og noen arter hemichordater er i besittelse av et hult nerverør kan det tyde på at også stamarten hadde denne egenskapen. Der førte den et filtrerende liv: Med en tentakel«krone» filtrerte den plankton og andre næringsrike partikler ut av vannet. For å kunne lede ut overflødig vann, benyttet deuterostomiene gjellespalter i tarmens fremste del. Tarmen kalles derfor gjelletarm. Dette delvis fastsittende, filtrerende leveviset er bevart hos både pigghuder (sjøliljer), hemikordater (pterobrankier) og ryggstrengdyr (sekkdyr).
Til slutt kan man nevne at deuterostomier har et lukket blodkarsystem.
Inndeling
De deuterostome dyrene omfatter tre rekker som ser ut til å være ganske nær beslektet:
Ifølge dagens kunnskap ser slektskapsforholdene mellom delgruppene slik ut (gjengitt i hierarkisk skrivemåte):
Tidligere mente man at også pilormer og skjeggbærere var deuterostomier. Nærmere analyser av slektskapsforholdene viste imidlertid at disse grupper er protostomier (sannsynligvis nærmere beslektet med hhv. rund- og leddormer).
Europamesterskapet i RS:X
Europamesterskapet i RS:X ble arrangert første gang i 2006 i Tyrkia, og arrangeres hvert år.
Mesterskapet blir arrangert av European Sailing Federation.
Lansettfisker
Lansettfiskene eller amphioxus er klasse med fiskelignende ryggstrengdyr som blir opptil 8 cm lange og lever delvis nedgravd i grovkornete marine bunnsedimenter. Der livnærer de seg som filterspisere ved å filtrere vannet for plankton og næringspartikler. Gruppen omfatter omtrent tjuefem artene, som alle lever i grunne tropiske og tempererte hav. Navnet «amphioxus» kommer fra det greske ordet for «spiss i begge (ender)» og henviser til dyrets fasong. Deres distinkte anatomi har vært avgjørende for forståelsen av morfologi og utviklingen av ryggstrengdyr generelt og virveldyr spesielt.
Anatomi
Lansettfiskene har alle de typiske bygningstrekkene vi finner hos chordater. Ryggnerven er et hult rør og er støttet opp på undersiden av en streng av muskler og brusk, kalt ryggstreng. Ryggstrengen blir aldri delt opp i ryggvirvler slik som hos virveldyrene. I motsetning til hva tilfellet er hos virveldyrene, strekker ryggstrengen hos lansettfiskene seg helt fram til framdelen av hodet. Lansettfiskene har ingen egentlig hjerne, og mangler helt hodeskalle.
Hodet mangler øyne og har en enkel neseåpning foran. Munnåpningen er omgitt av sansetråder. Svelget har over 50 slisser på hver side som er homologe med gjeller hos virveldyr. Gjelleapparatet brukes til å sile plankton og andre matpartikler ut av vannet. Kroppen hos larvene er asymmetrisk, og også som voksne har de en stor blindtarm som ligger langs den ene siden av dyret og gjør kroppen ujevn. De har også et godt utbygd sirkulasjonssystem og et enkelt ekskresjonssystem av parede nephridier.
Selv om ryggstrengen ikke har noen segmentering, er muskulaturen i kroppen er delt opp i V-formede blokker kalt myotomer, som ligger etter hverandre i hele dyrets lengde. Slike muskelblokker finnes også hos fisker, men der er de W-formet. Kroppen fortsetter bak anus og danner en hale. Også gonadene er segmenterte og strekker seg over store deler av bukhulen.
Levevis
Vann suges inn gjennom munnen ved hjelp av flimmerhår på sansetrådene rundt munnen. Det passerer ned svelget og deretter gjennom gjellespaltene. Hele gjelleapparatet er omsluttet av en utbukting av kroppsveggen, som danner et kammer kalt atrium. Vannet renner gjennom gjellene og ut i atriet, og forlater dyret gjennom en åpning kalt atripore, ikke langt fra anus. Næringspartikler i vannet blir fanget i gjellene av et slags samlebånd av slim som løper langs gjellebuene og fører dem til selve tarmen. Resten av fordøyelsessystemet er relativt enkel med en stor blindtarm som fungerer som lever og skiller ut fordøyelsesenzymer. Selve fordøyelsen foregår i en liten del av tarmen, og resten av tarmkanalen er kort.
Kjønnene er separate, og både hanner og hunner har flere sammenkoblede gonader. Eggene gytes og blir befruktet ute i vannmassene, og utvikle seg til frittsvømmende, fiskeliknende larver.
Lansettfisker kan være svært vanlig i grunne sandrike områder. I Discovery Bay på Jamaica er det registrert opp til fem tusen individer per kvadratmeter. I Sørøst-Asia blir lansettfisker spist både av mennesker og brukes som kraftfor til husdyr. De er en viktige matvare i enkelte deler av Asia, hvor de det fiskes kommersielt etter dem.
Rolle i vitenskapen
Lansettfiskene er nære slektninger av virveldyrene og har derfor lenge vært av interesse for zoologer som prøvde å rekonstruere hvordan virveldyrenes forfedre kan ha sett ut. Selv om lansettfiskene kan gi noen pekepinn i så måte, er det også en del klare forskjeller fra de første virveldyrene. Alle virveldyr har for eksempel en tredelt hjerne mens lansettfisken bare viser en blæreformet utvidelse av nerverøret. De første virveldyrene antas heller ikke å ha levd som nedgravd filterspisere, men som aktivt svømmende rovdyr. Lansettfiskene mangler også hjerte.
Lansettfiskenes øvrige indre anatomi likner den vi finner hos virveldyr. Sirkulasjonssystem er lukket og pumper blod med en pumpende aorta som pumper blod framover på buksiden, på samme måte som hjertet gjør hos virveldyr. Aortaen greines opp og fører blod opp langs gjellene. Lansettfiskene har også en portåre og hulvene. De representerer derimot godt anatomien slik den må ha vært i de første virveldyrene.
Systematikk
Lansettfiskene deles opp i to familier: Asymmetronidae og Branchiostomidae. Gruppen er dårlig undersøkt, og bare et 30-talls arter er kjent, de fleste i familien Branchiostomidae.
3. etappe av Giro d’Italia 2019
3. etappe av Giro d'Italia 2019 gikk fra Vinci til Orbetello 13. mai 2019.
Lansettfisker
Systematikk
Nøyaktig hvor lansettfiskene hører hjemme på livets tre er usikkert. Tradisjonelt har de vært ansett som virveldyrenes nærmeste slektninger, men flere undersøkelser av fylogenetiske undersøkelser av DNA kan konkludert med at sekkdyrene er nærmere beslektet med virveldyr enn lansettfiskene. Lansettfiskenes anatomi er i så fall ganske lik den originale anatomien til ryggstrengdyrene. Andre analyser har kommet til at lansettfiskene er nærmere beslektet med pigghudene. I så fall er rekke Chordata parafyletisk, og lansettfiskene representerer den grunnleggende anatomier til deuterostome dyr, og både sekkdyrenes og pigghudenes anatomi er senere utviklinger.
Eksterne lenker
Anfioxo 文昌鱼
3. etappe av Giro d’Italia 2019
Elia Viviani var først i mål, men ble deplassert og etappeseieren gikk til Fernando Gaviria.
Seilfisk
Seilfisk er to fiskearter i slekten Istiophorus. De lever i varmere deler av alle hav i verden. De er blå til grå i fargen og har en karakteristisk erektil ryggfinne kjent som et seil, som strekker seg langs nesten hele ryggen. Et annet bemerkelsesverdig særtrekk er langstrakt nebb, som ligner på sverdfiskens og andre Marlin-fisker. Seilfisker blir derfor beskrevet som nebbfisker av sportsfiskere.
Seilet holdes normalt foldet ned og til siden når den svømmer, men det kan reises når seilfisken føler seg truet eller opphisset, slik at den virker større enn den faktisk er. Denne taktikken har også vært observert under fôring, da en gruppe seilfisk bruke sine seil til å «gjete» en fiskestim eller blekksprut.
Russell Kennedy
Russell Kennedy (født 7. oktober 1991) er en canadisk langrennsløper.
Han representerte Canada under Vinter-OL 2018 i Pyeongchang, hvor han ble nummer 49 på 50 kilometer klassisk.
VM i alpint 1934
VM i alpint 1934 ble arrangert i St. Moritz i Sveits.
The Bondman
The Bondman er en amerikansk stumfilm fra 1916, regissert av Edgar Lewis.
Handling
Stephen Orry er en vagabond, opprinnelig fra Island. Rachel, datteren til guvernøren for provinsen, blir romantisk tiltrukket av ham. Faren hennes, som er imot forholdet deres, kaster henne ut hjemmefra - og hun gifter seg med Orry. Men Orry reiser til havs, kort tid senere. Rachel forsørger seg selv og sønnen Jason på egen hånd, samtidig som Orry begynner en ny tilværelse på Isle of Man.
Orry gifter seg etter hvert med Liza Killey, og de har en sønn sammen som får navnet Sunlocks. Etter at Rachel dør, setter Jason ut for å ta hevn mot sin far. Halv-broren hans Sunlocks reiser til området for å finne Rachel og Jason.
Birger J. Fjeldstad
Birger Johannes Fjeldstad (født 21. september 1916 på Geithus, død 6. september 2004 i Kristiansand ) var en norsk næringslivsmann som gjorde tjeneste i Kompani Linge under andre verdenskrig. For sin innsats under krigen ble han tildelt Krigskorset med sverd, Norges høyeste utmerkelse.
Andre verdenskrig
I august 1941 tok Fjeldstad seg over fra det okkuperte Norge til Storbritannia, der han gikk inn i de norske styrkene. Han kom med i Norwegian Independent Company No. 1, senere kjent som Kompani Linge.
I november 1942 ble Fjelstad sendt til Norge og sluppet i fallskjerm over Setesdalsheiene i Bykle. Han brakte med seg radiostasjonen Operasjon Thrush|Thrush, som skulle bli et viktig samband mellom Milorg i Norge og militære myndigheter i Storbritannia. Fjeldstad, som under krigen brukte dekknavnet «Per Berg», var deretter aktiv som våpeninstruktør i østlandsområdet.
Fra høsten 1944 var han, sammen med Thor Etholm, Olav Heggland, Knut Lier Hansen, Leif Levorsen, Arne Tuft og Tor Viten, med i sikringsgruppen sentralledelsen i Milorg satte opp i Nordmarka i Oslo og som hadde i oppgave å forberede et alliert invasjonskvarter ved Heggelia, den såkalte Operasjon Octtave. I forbindelse med et flyslipp med forsyninger ble Fjeldstad oppdaget av tyske soldater, men klarte etter skuddveksling å unnslippe. Virksomheten i Nordmarka fortsatte fram til frigjøringen.
I frigjøringsdagene hadde Fjeldstad livvakttjeneste for kongefamilien ved dens tilbakekomst til Norge.
Etter krigen
Fjeldstad kom i 1939 til Kristiansand, der han ble ansatt i Hunsfos fabrikker. Etter krigen vendte han tilbake til arbeidet der, avbrutt av et par år ved Wallem Lambert Brothers i Hongkong, der det var en papiravdeling under oppbygging. Fjeldstad var fra 1949 salgssjef i Hunsfos fabrikker.
Utmerkelser
Etablering og drift av radiosambandet mellom Milorgs ledelse og forsvarsledelsen i London var et forhold av stor viktighet for norske myndigheter i Storbritannia og en rekke personer ble dekorert for sin innsats for å etablere og drive radiostasjoner i det okkuperte Norge. Fjeldstad var blant disse. I statsråd 7. mars 1947 ble flere som hadde gjort tjeneste i Kompani Linge hedret for sin krigsinnsats og fenrik Birger J. Fjeldstad ble tildelt Krigskorset med sverd for sin innsats for Milorgs D11 og for sentralledelsen. Fjeldstad ble også tildelt St. Olavsmedaljen med ekegren, Deltagermedaljen, Haakon VIIs 70-årsmedalje og H.M. Kongens erindringsmedalje i sølv for vakttjenesten for kongefamilien i 1945. Han ble også hedret med den britiske King's Medal for Courage in the Cause of Freedom.
Pardosa abagensis
Pardosa abagensis er en av edderkoppene i gruppen ulveedderkopper (Lycosidae).
Utseende
Lengden på hannen er 5,9 til 6.1 mm lang, mens lengden på hunnen er 7,0 til 8,4 mm.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Charles E. Bohlen
Charles Eustis «Chip» Bohlen (født 31. august 1904 i Clayton i New York, død 31. desember 1974 i Washington, DC) var en amerikansk diplomat og ekspert på Sovjetunionen. Bohlen var blant annet USAs ambassadør til Sovjetunionen, Filippinene og Frankrike.
Pardosa abagensis
Utseende
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
IMac
iMac er en serie stasjonære datamaskiner av merket Apple Macintosh produsert av Apple. iMac var den første modellen som ble lansert etter at Steve Jobs ble administrerende direktør for Apple. Modellen innebar en helt ny retning for selskapet. Modellen fra 2007 er utformet med all maskinvare bak den brede flatskjermen innrammet av et stativ. Maskinene fåes i 21,5"- og 27"-versjoner. Alle iMacene er designet av Jonathan Ive. iMac er en av Apples største suksesser og har fremdeles svært sterke salgstall, men må se seg slått av den bærbare MacBooken.
Charles E. Bohlen
Bakgrunn
Bohlen var slektning av borgerkrigsgeneralen Henry Bohlen, født 1810, den første utenlandsfødte (tyske) unionsgeneral under borgerkrigen og bestefar til Gustav Krupp von Bohlen und Halbach (som brukte navnet Krupp etter å ha giftet seg med Bertha Krupp, arvingen til den tyske våpenfamilien Krupp). Således var Charles E. Bohlen i slekt med Alfried Krupp von Bohlen und Halbach, Tysklands fremste våpenprodusent under annen verdenskrig.
IMac
Denne har blant annet en nyere prosessorarkitektur, Sandy Bridge, som kjører på 2,5 GHz, 2,7 GHz, 3,1 GHz og 3,4 GHz med henholdsvis 21,5" og 27" store skjermer.
Charles E. Bohlen
Bakgrunn
Bohlen var på morssiden sønnesønn av den amerikanske senator James Biddle Eustis, ambassadør i Frankrike under president Grover Cleveland.
IMac
iMac G3
Den første iMac ble presentert i mai 1998 og var da grensesprengende med sitt kompakte design. Den hadde en G3-prosessor med 233 MHz og kom med en platelager på 4GB og kunne ta max 384 MB minne. Den hadde en innebygd 15" CRT-skjerm. Den første modellen var i salg i seks oppdaterte versjoner fram til januar 2002 da den ble avløst av iMac G4.
Benjamin Henry Sheares
Benjamin Henry Sheares (født 12. august 1907, død 12. mai 1981) var den andre president i Singapore. Han etterfulgte Yusof bin Ishak som satt som landets første president. Av utdannelse var han lege.
Charles E. Bohlen
Karriere
Han regnes som en av de viktigste arkitektene til amerikansk utenrikspolitikk etter krigen og hjalp blant annet til med å utforme Marshallplanen sammen med George F. Kennan. Bohlen var rådgiver til flere utenriksministre, blant andre James F. Byrnes, George C. Marshall og Dean Acheson.
Benjamin Henry Sheares
Sheares ble Singapores andre president den 2. januar 1971 og satt i denne posisjonen livet ut til da han døde i 1981. Han ble etterfulgt som president av C. V. Devan Nair.
IMac
iMac G5
iMac G5, lansert august 2004, hadde et helt nytt design med alle komponenter innebygd bak skjermen. Den kom i 17" og 20" med widescreenformat. Den har en vertial CD/DVD-stasjon på siden. Denne modellen kom med en PowerPC G5 prosessor med en hastighet på 1,8 GHz. Den hadde 256MB RAM som standard og kunne oppgraderes til 2,0 GB.
Reese Hanneman
Reese Hanneman (født 25. desember 1989) er en amerikansk langrennsløper.
Han representerte USA under Vinter-OL 2018 i Pyeongchang, hvor han deltok på stafetten.
IMac
iMac G5 med iSight
Denne modellen ble lansert i oktober 2005. Den fikk et tynnere design og et lite webkamera på toppen av skjermen som heter iSight som kunne brukes sammen med iChat og Photo Booth som ble lansert samme dag. Den ble levert sammen med fjernkontrollen Apple Remote som kunne brukes sammen med Front Row.
iMac aluminium
Modellen ble lansert 8. august 2007. Den har fått et helt nytt og mye tynnere design. Den hvite plasten er borte til fordel for glass og aluminium. Den leveres med et nytt tastatur i aluminium som har samme taster som MacBook. Denne iMacen finnes i to størrelser, 21,5" og 27".
Modellrekken ble oppgradert høsten 2009. Den tilbys nå i to størrelser: 21.5", og 27". Begge har trådløst tastatur og mus (Apple Magic Mouse) inkludert i prisen, 3,06 GHZ Intel Core 2 Duo prosessor (unntatt dyreste modell med 2,66 GHZ Intel Core i5) og 4 GB internminne (RAM).
iMac aluminium unibody
Denne modellen ble sist oppdatert 3. mai 2011 Den har Thunderbolt, Facetime HD, AMD Grafikk og Sandy Bridge-prossesor.
Benjamin Henry Sheares
Benjamin Sheares-broen er oppkalt etter ham, det samme er hallen til en studentresidens ved Nasjonaluniversitet i Singapore, et lærested hvor han selv hadde vært øverste rektor, og bidro selv til medisinsk forskning.
Charles E. Bohlen
Karriere
I perioden 1953 til 1957 tjenestegjorde han som ambassadør i Moskva, men på grunn av meningsforskjeller med utenriksminister John Foster Dulles ble han tvunget til å slutte i sin post i Sovjetunionen. Derfra ble han flyttet til Manila hvor han fungerte som ambassadør i perioden 1957 til 1959. Etter et opphold på noen år ble han igjen ambassadør for siste gang i Paris i perioden 1962 til 1968.
Tilleggsprotokollen
I sine memoarer kalt Witness to History fra 1973 avslører han at han den 24. august 1939 traff den tyske diplomaten Hans von Herwarth, og at han fikk hele den hemmelige tilleggsprotokollen i Molotov–Ribbentrop-pakten. Denne hadde blitt signert av de russiske og tyske utenriksministerne kun dagen i forveien. Den hemmelige protokollen inneholdt en avtale mellom Adolf Hitler og Josef Stalin om å dele opp Øst-Europa i interessesfærer. Roosevelt ble varslet omgående, men ga ikke denne informasjonen videre til noen av de berørte regjeringene i Europa. Én uke senere ble planen realisert da Tyskland invaderte Polen, noe som ble starten på andre verdenskrig.
Bought and Paid For
Bought and Paid For er en amerikansk stumfilm fra 1916, regissert av Harley Knoles.
Handling
Den unge kvinnen innser etter hvert sine feilgrep, og forlater den nye ektemannen sin. Men svogeren hennes tror at de to fremdeles elsker hverandre, og han forsøker deretter å bringe paret sammen igjen.
Arataca
Arataca er en kommune i delstaten Bahia i nordøstregionen av Brasil.
Iran under Vinter-OL 2006
Iran under Vinter-OL 2006. To mannlige sportsutøvere fra Iran deltok i alpint og langrenn i Vinter-OL 2006 i Torino i USA. Iran, som deltok for åttende gang i et vinter-OL, vant ingen medaljer. Beste plassering var en 36.-plass i storslalåm for menn. Alpinisten Alidad Saveh Shemshaki var Irans flaggbærer under åpningsseremonien.
Vedbrått
En vedbrått er vedskier pent stablet på hverandre slik at det til slutt danner en «vegg» med ved der bare endeveden på vedskiene er synlig. Mest vanlig plassert inntil en vegg eller lignende. Det finnes også vedbråtter satt opp uten støtte. Ved stabling av store vedbråtter brukes det gjerne krysslegging i endene, ved lange vedbråtter kan det legges et kryss midt i også for og stabilisere ytterligere. Krysslegging er at vedskiene legges på tvers i annethvert fag i et tårn, dette for å stabiliserer vedbråtten. Frittstående vedbråtter setter større krav til nøyaktighet for at de skal stå stødig, der er også bruk av krysslegging mer vanlig og et fint hjelpemiddel til å få bråtten stabil.
Sørafrikansk pelssel
Sørafrikansk pelssel (Arctocephalus pusillus) har små ører på yttersiden av hodet og har usedvanlig god hørsel under vann. Den kan ikke puste under vann og må med jevne mellomrom opp til overflaten. Hannen kan veie opp til 350k g, hunnen veier rundt 100–120 kg. Den gjennomsnittlige levealder er 20 år. Øreselene samler seg langs kysten i kolonier på flere hundre individer primært for å pare seg, føde unger og jakte på fisk og blekksprut. Arten finnes langs den sydvestlige kysten av Afrika langs en 3000 km strekning. Øreselene kan svømme opp til 28 km i timen.
Tidlig på 1600-tallet begynte hollandske, franske, britiske og amerikanske selfangere å jakte på dem. Det var svært mange som ble uttryddet. I dag er de beskyttet av en lov som ble vedtatt 1973.
Hunnen får den første ungen rundt fireårsalderen. Hannen er kjønnmoden først mellom åtte og tolv år avhengig av kroppsvekten. I paringstiden avstår hannen helt fra mat og lever av sitt eget fettlag under huden. Etter befruktningen stopper svangerskapet i fire måneder. Så begynner det aktive svangerskapet som varer i åtte måneder. I slutten av november eller begynnelsen av desember føder hunnen unger, vanligvis en. Nesten 75% av alle selungene fødes på fastlandet. Her er de mindre utsatt for bølger og rovfugler. Ungene er helt avhengig av morsmelken de første seks månedene. Når ungen er rundt seks uker gammel, gjør den sine første forsøk på å svømme, men først når den er fem eller seks måneder gammel tør den svømme alene.
Slektstre
Kladogrammet over viser slektskapet i øreselfamilien.
Tysklands forbundskansler
Tysklands forbundskansler (tysk: Bundeskanzler (Abkürzung BK)) er regjeringssjefen i Forbundsrepublikken Tyskland og landets representant i Det europeiske råd. Kansleren velges av Forbundsdagen. Hun eller han foreslår for forbundspresidenten hvem som skal oppnevnes som ministre i Tysklands regjering. Det er kansleren som bestemmer retningslinjene for regjeringens politikk.
Embetet ble opprettet ved etableringen av Forbundsrepublikken Tyskland i 1949. Tittelen har sine historiske røtter i Det nordtyske forbund (1867–1871), som gikk over i Det tyske keiserrike (1871–1918). Under keiserriket het kansleren Reichskanzler (rikskansler).
Valgbarhet
Forbundskansleren må være minst 18 år gammel og tysk statsborger. Det er ikke nødvendig å være valgt til Forbundsdagen. Tysklands president foreslår etter samtaler med partigruppene i Forbundsdagen, en kandidat for embetet som forbundskansler.
Valgprosessen
Kanslervalget blir avholdt i Forbundsdagen uten forutgående diskusjon. Det kan avholdes inntil tre valgomganger eller valgfaser. Dersom en kandidat i den første valgfasen oppnår et absolutt flertall av Forbundsdagens medlemmer, det vil si halvparten, pluss en stemme, anses kandidaten som valgt. Et slikt resultat kalles «kanslerflertall».
Dersom kanslerflertall ikke oppnås, må Forbundsdagen innen 14 dager gjennomføre en ny valgomgang for å velge en annen kandidat. Også i denne omgang er det nødvendig med kanslerflertall, men det er ikke noen begrensning på antall avstemninger som foretas i denne valgomgangen.
For det tilfellet at det heller ikke i andre valgomgang oppnås kanslerflertall må det omgående gjennomføres en ny valgomgang. Den som i denne valgomgangen får de fleste stemmene (relativt flertall) anses som valgt.
Tjenestetid
Forbundskanslerens tjenestetid starter med Forbundspresidentens kunngjøring av utnevnelsen, og avsluttes vanligvis med den nye Forbundsdagens sammentreden. Forbundsdagen kan også avsette en forbundskansler, men bare ved å velge en ny; dette kalles konstruktivt mistillitsvotum, og er den måten man i sin tid valgte for å sikre stabile regjeringer, i motsetning til Weimarrepublikkens svake regjeringsstruktur.
Det har per 2018 kun skjedd en gang at Forbundsdagen har valgt en ny kansler gjennom et konstruktivt mistillitsvotum. Det skjedde i 1982 da Helmut Kohl ble valgt som etterfølger etter Helmut Schmidt.
Utnevnelse og avskjed av ministre
Tysklands grunnlov fra 1949 (Grundgesetz) gir kansleren en sterk stilling. Det er kanslerens rett å foreslå regjeringens medlemmer som utnevnes av Forbundspresidenten. Vedkommende har også rett til å foreslå ministrenes avskjed. Kansleren leder regjeringsmøtene.
Lauri Vuorinen
Lauri Vuorinen (født 1. januar 1995) er en finsk langrennsløper.
Tysklands forbundskansler
Retningslinjekompetanse
Forbundskanslerens rett til å gi instruks om regjeringens politiske retning fremgår av grunnlovens artikkel 65. Den enkelte minister leder sitt departement (tysk: Ministerium) selvstendig innenfor de retningslinjer som kansleren har gitt. Det tyske begrepet for denne regelen er Ressortprinzip (norsk: (kompetanse-)områdeprinsipp).
Lauri Vuorinen
Han representerte Finland under Vinter-OL 2018 i Pyeongchang.
Tysklands forbundskansler
Regjeringsansvaret
Forbundskansleren har overfor Forbundsdagen et ansvar for at landet har en regjering. Dersom regjeringen beror på en koalisjon, vil kansleren holde seg til den koalisjonsavtalen som er inngått. I en koalisjonsregjering vil etter praksis koalisjonspartneren ha det grunnlovsfestede vervet som kanslerens stedfortreder.
Forbundskansleren er i tilfelle angrep fra en fremmed makt, forsvarets øverste leder. Forbundskansleren kan i tvilstilfelle be om Forbundsdagens uttrykkelige tillit (grunnlovens artikkel 68). Forbundsdagen kan i et slikt tilfelle meddele tillit, eller svare med å velge en ny kansler.
Ngawa
Ngawa (Forenklet kinesisk: 阿坝; tradisjonell kinesisk: 阿壩; pinyin: Ābà) er et autonomt prefektur for tibetanerne og qiangene, ligger i den kinesiske provinsen Sichuan og er delvis i den østtibetanske kulturregionen Amdo, delvis regionen Gyarong som igjen tilordnes av mange til Kham. Ngawa har et areal på 83.201 km². Befolkningen var i 2000 på 847.468.
Administrative enheter
Det autonome prefektur Ngawa har jurisdiksjon over 13 fylker (县 xiàn).
Sykling under Middelhavslekene 1983
Sykling under Middelhavslekene 1983. Sykling var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var åttende gangen som sykling var med på programmet under Middelhavslekene. Det ble konkurrert i fem øvelser, kun for menn tre i bane- og to i landeveissykling. Italia ble beste nasjon med fire gullmedaljer foran Jugoslavia med en.
4. etappe av Giro d’Italia 2019
Richard Carapaz vant etappen, mens Tom Dumoulin tapte fire minutter på grunn av en velt.
Pycnoschema scrofa
Pycnoschema scrofa er en bille som hører til gruppen hornbiller i familien skarabider (Scarabaeidae).
Utseende
En middelsstor, avlang, blankt rødbrun hornbille. Hannen har et krumt horn i pannen, og pronotum er uthulet foran, med en framskytende "hylle" over uthulingen. Oversiden er fint og blankt punktert. Leggene på forbeina har tre brede, butte tenner.
Levevis
Larvene lever i jorda.
Utbredelse
Arten er vidt utbredt i Afrika.
Aratuípe
Aratuípe er en kommune i delstaten Bahia i nordøstregionen av Brasil.
Containment
Idéen bak var å kunne beseire Sovjetunionen gjennom å hindre dem fra å spre kommunismen til andre land. Ifølge Kennan måtte «hovedinnslaget i USAs politikk mot Sovjetunionen være en langsiktig, tålmodig, men fast og årvåken oppdemming av russiske ekspansjonstendenser.» Mange av containmentpolitikkens idéer hadde først blitt beskrevet i Kennans The Long Telegram i februar 1946, men da uten at ordet «containment» ble brukt. Kennans idéer gav inspirasjon til både Trumandoktrinen og Dominoteorien, som mer eller mindre var basis for USAs engasjement i Koreakrigen og i Vietnamkrigen. Politikken ligger også til grunn for Marshallplanen og opprettelsen av NATO. Containment–politikken ble på slutten av 1960-årene erstattet av avspenningspolitikken (Détente).
Ivan Zafirov
Zafirov startet sin fotballkarriere i den lokale hovedstadklubben CSKA Sofia i 1965, hvor han spilte én sesong før turen gikk videre til FC Sliven. Der spilte han i overkant av 20 kamper på to sesonger før han gikk på en overgang tilbake til sin opprinnelige klubb i 1968. Her fikk han sitt definitive gjennombrudd som fotballspiller og var med på å vinne hele ni seriemesterskap og fem cupmesterskap med CSKA Sofia.
Landslagskarriere
Zafirov spilte i årene mellom 1968 og 1980 totalt 50 landskamper og scoret ett mål for. Han deltok for Bulgaria under Sommer-OL 1968 i Mexico og var med på å vinne sølvmedalje for landet etter å ha tapt finalen mot. Han var også med i den bulgarske troppen under VM i fotball 1974 i Vest-Tyskland, men var ubenyttet reserve og fikk ikke spille noen kamper, til tross for at han var sentral under Bulgarias kvalifisering til mesterskapet.
Kivu
Kivu var navnet på en stor region i Den demokratiske republikken Kongo mens Mobutu Sese Seko styrte landet. Mobutu Sese Seko erobret også Kivusjøen.
Historie
Navnet Kivu' ble brukt alt i 1914 da kolonistyret delte opp Kongo i 22 distrikter. I 1935 ble distriktene gruppert i 6 provinser, hver av dem oppkalt etter provinshovedstaden. Costermansville provinsen (som hadde samme utbredelse som den senere «Kivuregionen») ble omdøpt til «Kivuprovinsen» i 1947.
I de årene har det pågått en konflikt mellom regjeringshæren, opprørere fra de Demokratiske styrker for Frigjøringen av Rwanda (FDLR) og leiesoldater, inkludert Laurent Nkundas styrker, og en oppbygning av militær støtte og styrker som blant annet inkluderte den rapporterte rekrutteringen av barnesoldater ved bevæpnede grupper.
Snøbrett under Vinter-OL 2010 – Parallellstorslalåm menn
Parallellstorslalåm for menn under Vinter-OL 2010 ble avholdt i Cypress Mountain den 27. februar 2010.
Kivu
Geografi
Kivu er også navnet på hele området som omkranser Kivusjøen, inkludert de delene i Rwanda som inneholder størsteparten av innsjøens befolkning. (Gisenyi, Rwanda, med omkring 1 000 000 innbyggere, er den største byen i Kivusjøområdet.
Området karakteriseres av frodig vegetasjon og utvidet vekstsesong på grunn av høyden over havet (1500m ved innsjøen) og vulkanske jordsmonn. Kivuregionen representerer det høyeste punktet av den østafrikanske Rift Valley.
Innsjøen inneholder store mengder lagret CO2 i de nedre sjiktene, og det er noe bekymring at den tektoniske aktiviteten i riften og/eller vulkansk aktivitet kan forårsake en plutselig forløsning av disse. Hvis dette skulle skje ville det ødelegge hele populasjonen rundt sjøen, men sannsynligheten for at dette vil skje er under diskusjon med overbevisende argumenter på begge sider.
Eksterne lenker
Innslag fra Kivuområdet Dagsrevyen, 13. september 2008. Nett-tv.
Snøbrett under Vinter-OL 2010 – Parallellstorslalåm menn
5.- til 8.-plass
Taperne av de fire kvartfinalene gikk videre til å kjempe om en plassering mellom 5. og 8.-plass.